TV-gids Vrydag 12 September 2014
JY LEES NOU TV-gids Vrydag 12 September 2014
17:30 Die Nataniël Tafel (kykNET): Piekniekgeregte is maklik om te verpak en te vervoer, en is heerlik warm of teen kamertemperatuur. Nataniël wys hoe.
18:00 Raising Hope (M-Net): Jimmy en Sabrina kry 'n huishulp. Virginia word bevorder by die werk en Burt kry die vryheid wat hy nooit gedink het hy sou wou hê nie.
18:30 7de Laan (SABC2): 'n Krisis tref Marko en Emma se verhouding. Intussen spat die vonke toe Herman Retief konfronteer.
18:30 Binnelanders (kykNET): Quinton se gemoed word baie vinnig bederf toe hy in die bek geruk word, en Pippa wil 'n datum vasstel. Parkering blyk 'n groot probleem te wees, en die strydbyl word begrawe. Adelyn konfronteer Karli oor geld, en Wimpie blyk nie heeltemal homself te wees nie.
19:30 Jan Braai Vir Erfenis (kykNET): Ná jare van steak braai gaan kuier Jan by die grootste bul van die lot, Istan-"Bul". Hy het een doel voor die oë en dit is om tussen die derduisende stalletjies van die oudste mark ter wêreld 'n braaier en vleis op te spoor, en om in hierdie wêrelderfenisgebied te braai!
Hier is 'n voorskou:
20:00 Strictly Come Dancing (SABC3): Suid-Afrikaanse bekendes ding teen mekaar mee deur saam met beroepsdansers te dans.
21:00 Republiek van Zoid Afrika (KykNET): Welkom in die Republiek van Zoid Afrika, waar pres. Karen gesels met haar land se denkers, dromers, besluitnemers en ander merkwaardige mense.